Document ID: 31985R3123

*****
ΚΑΝΟΝΙΣΜΟΣ (ΕΟΚ) αριθ. 3123/85 ΤΗΣ ΕΠΙΤΡΟΠΗΣ
της 6ης Νοεμβρίου 1985
για την τροποποίηση του κανονισμού (ΕΟΚ) αριθ. 2237/77 σχετικά με το δελτίο εκμετάλλευσης που πρέπει να χρησιμοποιείται για τη διαπίστωση των εισοδημάτων στις γεωργικές εκμεταλλεύσεις
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης του Βασιλείου της Ισπανίας και της Πορτογαλικής Δημοκρατίας στις Ευρωπαϊκές Κοινότητες, και ιδίως το άρθρο 396,
Εκτιμώντας ότι ο κανονισμός (ΕΟΚ) αριθ. 2237/77 της Επιτροπής (1), όπως τροποποιήθηκε τελευταία από τον κανονισμό (ΕΟΚ) αριθ. 3272/82 (2), πρέπει να συμπληρωθεί με τον καθορισμό της πρώτης λογιστικής χρήσης από την οποία εφαρμόζεται ο κανονισμός αυτός στην Ισπανία και στην Πορτογαλία· ότι πρέπει, επίσης, να συμπληρωθεί με ορισμένα άλλα στοιχεία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 2 του κανονισμού (ΕΟΚ) αριθ. 2237/77 της Επιτροπής συμπληρώνεται ως εξής:
«Οι διατάξεις αυτές εφαρμόζονται για πρώτη φορά στην Ισπανία και την Πορτογαλία στα λογιστικά στοιχεία της λογιστικής χρήσης 1986, η οποία αρχίζει κατά τη διάρκεια της περιόδου από 1ης Ιανουαρίου μέχρι 1ης Ιουλίου 1986.»
Άρθρο 2
Στο παράρτημα ΙΙ μέρος ΙΙ κεφάλαιο Ζ «Έγγειο κεφάλαιο, μηχανήματα και κυκλοφορούν κεφάλαιο» τίτλος «Απόσβεση μηχανημάτων», η υποσημείωση «(1)» συμπληρώνεται ως εξής:
«15 000 πεσέτες και 15 000 εσκούδος».
Άρθρο 3
Στο παράρτημα ΙΙ μέρος ΙΙ κεφάλαιο Θ «Φόρος προστιθέμενης αξίας (ΦΠΑ)», ο τίτλος 107 «Καθεστώς ΦΠΑ» συμπληρώνεται ως εξής:
1.2 // // Κωδικός αριθμός // «ΙΣΠΑΝΙΑ // // Γενικό καθεστώς // 1 // Απλουστευμένο καθεστώς // 2 // Ειδικό γεωργικό καθεστώς // 3 // ΠΟΡΤΟΓΑΛΙΑ // // Δεν εφαρμόζεται ΦΠΑ // 0».
Άρθρο 4
Ο παρών κανονισμός αρχίζει να ισχύει την 1η Ιανουαρίου 1986, με την επιφύλαξη της θέσης σε ισχύ της συνθήκης προσχώρησης της Ισπανίας και της Πορτογαλίας.
Εφαρμόζεται από τη λογιστική χρήση 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Νοεμβρίου 1985.

Labels: 18
19
6